George M. Bibb

George Mortimer Bibb (født 30. oktober 1776 i Prince Edward County i Virginia, død 14. april 1859 i Georgetown i Washington, D.C.) var en amerikansk advokat og demokratisk politiker kjent som USAs 17. finansminister under president John Tyler i perioden mellom 4. juli 1844 og 7. mars 1845.

Biografi 
Mortimer Bibb avla sin grunneksamen ved Hampden-Sydney College, hvorpå han studerte rettsvitenskap ved College of William and Mary og innledet sin karriere som advokat i Virginia og senere som advokat i Lexington i Kentucky. Han ble innvalgt til underhuset i delstatenens lovstiftende forsamling, Kentucky House of Representatives, både i 1806, 1810 og i 1817. I 1808 ble han utnevnt til dommer i apellsomstolen i Kentucky, og i 1810 var han domstolens hoveddommer.

I perioden fra 1811 til 1814 og fra 1829 til 1835 var han medlem av USAs senat fra delstaten Kentucky, og i den andre perioden ble han senator for president Andrew Jacksons demokratiske parti. Han var for øvrig medlem av postkomiteen fra 1829 til 1831.

Finansminister 
I juli 1844 ble Mortimer Bibb utnevnt til den fjerde finansministeren i John Tylers mandatperiode som president, et embete han hadde til Tylers avgang som president i begynnelsen av mars 1845. Etter den korte tiden som finansminister arbeidet han videre som advokat i Washington, og var rådgiver til Department of Justice og justisministeren. Mortimer Bibb døde den 14. april 1859 i Georgetown i en alder av 82 år og ble siden gravlagt ved Frankfort Cemetery.

Referanser

Eksterne lenker 
 
 
  USTreas.gov – George M. Bibb (1844–1845) – Biografien til Bibb hos U.S. Department of the Treasury.
  Millercenter.org – George M. Bibb (1844–1845) – Biografien til Bibb hos Miller Center of Public Affairs.

USAs finansministre
Senatorer fra Kentucky
Advokater fra USA
Personer fra Philadelphia
Personer fra Prince Edward County i Virginia